text: [{"text_idx": "#000004", "text": "Fyrsti kappingardagurin var a\u0301 oyggjaleikunum a\u0301 Gibraltar i\u0301 dag, og ta\u00f0 eydna\u00f0ist f\u00f8royingunum at fa\u0301a tvey gull hei\u00f0ursmerki."}, {"text_idx": "#000005", "text": "Tey komu longu fyrrapartin. Su\u0301sanna Skylv S\u00f8rensen vann tryggan sigur i\u0301 triatlo. Hon kom langt fyrst a\u0301 ma\u0301l i\u0301 kappingini fyri kvinnur vi\u00f0 ti\u0301\u00f0ini 2:31:27."}, {"text_idx": "#000006", "text": "Hitt gullhei\u00f0ursmerki\u00f0 hja\u0301 f\u00f8royingum var hja\u0301 skjo\u0301tarunum. Teir ba\u0301\u00f0ir To\u0301rur Fl\u00f8tt og Marius F. Joensen vunnu gull i\u0301 li\u00f0kappingini i\u0301 Olympic Skeet. To\u0301rur rakti 87 du\u0301gvur og Marius 86, tilsamans 173, og ta\u00f0 var 12 fleiri enn A\u0301land a\u0301 \u00f8\u00f0rum pla\u0301ssi og 14 betri enn Gotland a\u0301 tri\u00f0ja pla\u0301ssi."}, {"text_idx": "#000007", "text": "I\u0301 morgin ver\u00f0a ivaleyst fleiri hei\u00f0ursmerki til F\u00f8royar, ta\u0301 millum anna\u00f0 svimjingin fer i\u0301 gongd. Fyrrapartin eru innlei\u00f0andi kappingarnar, og i\u0301 anna\u00f0kv\u00f8ld eru finalurnar."}, {"text_idx": "#000008", "text": "A\u0301 hei\u00f0urmserkjayvirlitinum liggja vit a\u0301 einum s\u00e6tta pla\u0301ssi. Guernsey hevur vunni\u00f0 fimm gull i\u0301 dag, Isle of Man tri\u0301ggjar, Saaremaa tri\u0301ggjar, Jersery og Isle of Wight tvey gull hv\u00f8r."}]